kardosdrur/scandi-wiki huggingface dataset:
Ejler Møller

Niels Henrik Ejler Møller (født 30. august 1871 i Ringsted, død 1. april 1938 i København) var en dansk forfatter og seminarieforstander, bror til Niels Møller.

Ejler Møller var søn af biskop Christen Møller (1845–1925) og hustru Henriette Marie, kaldt Henny, født Groth, og blev i 1894 gift med Margrethe, født Jørgensen (20. maj 1867 i Gamborg - 1937). Han blev student i 1890, tog filosofikum 1891 og tog så lærereksamen fra Jelling Seminarium i 1893 og virkede som lærer i Odense 1893-1905 ved Mulernes Realskole.

Ejler Møller købte Odense Seminarium i 1905, og det forblev i familiens eje, indtil det blev en selvejende institution i 1962. Han var seminarieforstander 1905-1936. Fra 1908 udvidedes med et forskolelærerindeseminarium. Han dækkede selv fagene historie, dansk og metodik, og broderen Niels underviste også her.

Han var formand for Dansk Seminarieforening 1924-1933 og blev 1920 Ridder af Dannebrog.

Ejler Møller har skrevet skolebøger til historie samt digte, drengeromaner og skuespil.

Han er begravet på Sorgenfri Kirkegård.

Henvisninger 
 Odense Seminarium 1895-1995. Jubilæumsskrift. Odense 1995. 
 Dansk Biografisk Leksikon 1939, bind 16.
 Kraks Blaa Bog 1937.

Skolefolk fra Danmark
Riddere af Dannebrog
Personer i Dansk Biografisk Leksikon
Personer i Kraks Blå Bog (afdøde)
Danskere i 1800-tallet
Danskere i 1900-tallet
Foreningsformænd fra Danmark
Personer fra Ringsted
Lærebogsforfattere fra Danmark
Dansksprogede forfattere fra Danmark
Romanforfattere fra Danmark
Dramatikere fra Danmark
VM i håndbold 1968 (kvinder)

Verdensmesterskabet i håndbold for damer i 1968 skulle have været det fjerde indendørs VM i håndbold for kvinder, og slutrunden skulle have været afholdt i Sovjetunionen i perioden 16. – 24. november 1968.

Kvalifikationen til slutrunden blev afviklet efter planen, men slutrunden blev aflyst på grund af Warszawapagtens invasion af Tjekkoslovakiet den 21. august 1968.

Kvalifikation 

Slutrunden skulle have deltagelse af ni hold. To hold var direkte kvalificeret: værtslandet Sovjetunionen og de forsvarende mestre fra Ungarn. De øvrige syv pladser blev der spillet om i kvalifikationsturneringen. I Europa spillede 11 hold om seks ledige pladser, mens Japan var eneste tilmeldte hold fra Asien og dermed gik direkte videre til slutrunden.

I Europa skulle elleve hold spille om seks ledige pladser ved slutrunden. Efter lodtrækning gik Vesttyskland direkte videre til slutrunden, mens de øvrige ti hold blev parret i fem playoff-opgør, hvorfra vinderne gik videre til slutrunden.

Slutrunde 

Slutrunden skulle have deltagelse af ni hold. To hold var direkte kvalificeret: værtslandet Sovjetunionen og de forsvarende mestre fra Ungarn. De øvrige syv hold kom fra kvalifikationsturneringen. Fra Europas kvalifikation gik Vesttyskland, Tjekkoslovakiet, DDR, Jugoslavien, Danmark og Rumænien videre til slutrunden, mens Japan repræsenterede Asien.

Lodtrækningen til gruppeinddelingen i den indledende runde havde givet følgende resultat:

Aflysning 

På IHF's kongres i Amsterdam den 30. august 1968 blev det med 13 stemmer mod 12 vedtaget at aflyse VM-slutrunden i Sovjetunionen på grund af den spændte situation i Østeuropa efter Warszawapagtens invasion af Tjekkoslovakiet ni dage tidligere. De sovjetiske repræsentanter ønskede ikke VM aflyst med den begrundelse, at idræt og politik ikke burde blandes sammen. Men deres argument klingede i manges ører hult, fordi Sovjetunionen selv var udeblevet fra det foregående VM, fordi mesterskabet bl.a. skulle afvikles i Vestberlin.

Kilder / eksterne henvisninger 
Handball World Archive – Women Handball World Championship 1968 Soviet Union 16-24.11 suspended 
Handball World Archive - Women Handball World Championship 1968 European qualification

Referencer 

1968 (kvinder)
Håndbold i 1968
Kvindehåndbold
MVRDV

MVRDV er et arkitektfirma med base i Rotterdam, Holland grundlagt i 1991.
Navnet er et akronym fra de personer, der startede firmaet: Winy Maas (1959), Jacob van Rijs (1964) og Nathalie de Vries (1965). 
Maas og Van Rijs arbejdede på OMA, De Vries hos Mecanoo før de startede MVRDV.

Deres første realiserede opgave var de nye kontorer for VPRO i Hilversum, Holland (1993-1997). Andre byggede værker inkluderer: Wozoco lejlighederne, Amsterdam (1994-1997) og den hollandske pavilion til Expo 2000 (1997-2000). Ydermere har de også fået bygget en virksomhedspark 'Flight Forum' i Eindhoven, Gemini Residence i København, Silodam lejlighedskomplekset i Amsterdam, Matsudai kulturcenter i Japan, Unterföhring kontorcampus nær München og Lloyd Hotel i Amsterdam.

Artikler 
 Gonzalo Herrero Delicado. Mirador Building, Madrid, Spain: MVRDV and Blanca Lleó 2005. – Galinsky, 2006
 Orlandoni, Alessandra "Interview with Winy Maas" – The Plan 013, March 2006
 Frey, Darcy "Crowded House" – The New York Times Magazine, June 8, 2008

Eksterne henvisninger 

 Official website
 KM3 EXCURSIONS ON CAPACITIES (Actar, Barcelona, 2006)
 SKYCAR CITY (Actar, 2007)
 photo gallery: mvrdv projects 
 MVRDV Projects 

Arkitektvirksomheder fra Nederlandene
Etableret i 1991
Timbaland Presents Shock Value II

Timbaland Presents Shock Value II er et album med Timbaland udgivet 4. december 2009.

Albummet indeholdt følgende sange:

 Intro
 Carry Out
 Lose Control
 Meet In Tha Middle
 Say Something
 Tomorrow In The Bottle
 We Belong To The Music
 Morning After Dark
 If We Ever Meet Again
 Can You Feel It
 Easy Off The Liquor
 Undertow
 Timothy Where You Been
 Long Way Down
 Marchin On
 The One I Love
 Symphony

Album fra 2009
Arlen Specter

Arlen Specter (12. februar 1930 - 14. oktober 2012) var en amerikansk politiker, der i 30 år var senator valgt i Pennsylvania, først for Republikanerne og senere Demokraterne.

Eksterne henvisninger 

Medlemmer af Senatet i USA
Bimini (solsejl)

En bimini er en sejldugstop, der er solsejl på en båd. Biminien er ofte monteret på en letvægtramme, der gør den nem at folde sammen, når den ikke er i brug. Den er opkaldt efter Bimini-distriktet på Bahamas.

Ekstern kilde
Schultz kalecher 

Skibsterminologi
Malene Espensen

Malene Espensen (født 30. juni 1981 i København) er en dansk glamour og nøgenmodel bosat i Storbritannien. Inden hun fik en brystforstørrende operation havde hun en DD-skål, men oplyser  nu, at hun har en 32FF-skål. 

I 2004 vandt Espensen Sunday Star Pinup Girl of the Year-konkurrencen og er især kendt i Storbritannien, Europa og Australien. 

Espensen har været nøgenmodel for en  lang række britiske blade såsom The Sun, Daily Star foruden M!, FHM og Playboy, Hun har også haft en mindre rolle i den britiske tv-serie Brainiac. 

Siden 2006 har Espensen været husmodel for peanutfirmaet Big D.

Ekstern henvisning 
 Officiel hjemmeside

Noter 

Pornoskuespillere fra Danmark
Personer fra København
Pornomodeller fra Danmark
De Grønne Baretter

De grønne baretter har flere betydninger:
 De grønne baretter – specialstyrker i den amerikanske hær
 De grønne baretter – reportage-krigsbog fra Vietnamkrigen i 1964 af den amerikanske forfatter Robin Moore
 De grønne baretter – amerikansk film fra 1965 med John Wayne. Filmen er baseret på Robin Moores reportage-krigsbog af samme navn
Canadas ishockeylandshold (herrer)

Canadas ishockeylandshold er det nationale ishockeylandshold i Canada, og kontrolleres af det canadiske ishockeyforbund, Hockey Canada. Holdet er med intet mindre end syv OL- og 18 VM-guldmedaljer et af de ubetinget stærkeste landshold i verden. De spillede deres første landskamp nogensinde den 10. januar 1910 mod Schweiz.

Resultater

OL 

 1920 – Guld
 1924 – Guld
 1928 – Guld
 1932 – Guld
 1936 – Sølv
 1948 – Guld
 1952 – Guld
 1956 – Bronze
 1960 – Sølv
 1964 – 4. plads
 1968 – Bronze
 1972 – Deltog ikke
 1976 – Deltog ikke
 1980 – 6. plads
 1984 – 4. plads
 1988 – 4. plads
 1992 – Sølv
 1994 – Bronze
 1998 – 4. plads
 2002 – Guld
 2006 – 7. plads
 2010 – Guld

VM

Kendte spillere 

 Joe Thornton
 Todd Bertuzzi
 Paul Kariya
 Chris Pronger
 Ed Jovanovski
 Martin Brodeur
 Roberto Luongo
 Martin St. Louis
 Rob Blake
 Adam Foote
 Simon Gagné
 Dany Heatley
 Jarome Iginla
 Vincent Lecavalier
 Mario Lemieux
 Scott Niedermayer
 Joe Sakic
 Ryan Smyth
 Rick Nash
 Marty Turco
 Sidney Crosby
 Wayne Gretzky

Eksterne henvisninger 

 Hockey Canadas hjemmeside

Ishockey i Canada
Ishockeylandshold
Der Fuehrer's Face

Der Fuehrer's Face (Førerens fjæs)  er en animeret tegnefilm af Walt Disney Studios, med Anders And i hovedrollen. Tegnefilmen blev instrueret af Jack Kinney og udgivet den 1. januar 1943 som en anti-nazistisk propaganda-film til hæder for den amerikanske krigsindsats i den 2. verdenskrig. Tegnefilmen vandt en Oscar for bedste korte animationsfilm i 1943, og var den eneste Anders And-tegnefilm, der vandt en Oscar. Filmen skulle egentlig have heddet ”Donald Duck in Nutziland”, men Sangen, ”Der Fuehrers Face” (Skrevet af Oliver Wallace) var så stærk at den blev filmens titel. I 1993 blev det stemt op på en 22. plads i "The 50 Greatest Cartoons". ”Der Fuehrers Face” kunne først ses i Danmark efter befrielsen 1945 og den fik Danmarkspremiere 16. juni 1945 på Frihedsrådets udstilling, hvor den i august blev set af 60.000 mennesker.

Handling 
I det nazistiske Nutziland bor Anders And, som bliver tvunget til at arbejde for nazisterne.

Eksterne henvisninger

Se også 
 The Spirit of '43

Tegnefilm fra USA
USA under 2. verdenskrig
Anders And-universet
Oscar for bedste korte animationsfilm
Bimini

Bimini har flere betydninger:
 Bimini & Cat Cay – distrikt på Bahamas
 Bimini (solsejl) – solsejl til båd
Craig Alexander

Craig Alexander (født 22. juni 1973) er en australsk triatlet, som er tredobbelt verdensmester på ironman-distancen.
Han er desuden dobbelt verdensmester på den halve ironman-distance også kendt som Ironman 70.3.

Han er gift med Nerida "Neri" Alexander, med hvem han fik børnene Lucy i 2005 og Austin i 2009. Familien er bosat i Cronulla, New South Wales, Australien. Familien bor desuden i Boulder, Colorado i USA en del af året af hensyn til Alexanders træning.

Ironman 
I sin ironmandebut i 2007 endte han på en 2. plads ved verdensmesterskaberne på Hawaii, kun slået af landsmanden Chris McCormack. Craig Alexander tog revanche de to følgende år, hvor han tog titlen i både 2008 og 2009. Med sin anden sejr blev han samtidigt den 4. triatlet på herresiden efter Dave Scott, Mark Allen, and Tim DeBoom til at forsvare sin titel året efter. I 2010 genvandt Chris McCormack titlen efter at have orkestreret en isolering af Alexander på cykeldelen. I 2011 havde Alexander forbedret sin cykling væsentligt og vandt titlen i ny rekord for Hawaii stævnet. Rekorden lød på 8:03:56 og slettede dermed Luc van Lierdes rekord på 8:04:08 fra 1996. Med sejren i 2011 blev Alexander den 4. herre til at vinde VM-titlen 3 gange efter Dave Scott, Mark Allen og Peter Reid.

Tidlig karriere 
Craig Alexander startede sin triatlon karriere i 1994 efter at have spillet fodbold og deltaget i livredningskonkurrencer. Han forsøgte at blive en del af det australske hold til de olympiske lege i Sidney i 2000, men var ikke i nærheden af A-holdet.

Ironman World Championship (Hawaii) 
  2011 i 8:03:56
  2009 i 8:20:21
  2008 i 8:17:45
  2007 i 8:19:04

Væsentlige internationale mesterskaber 
  2012 Ironman Asia Pacific Championship
  2011 Ironman 70.3 World Championship
  2011 Ironman Coeur d’Alene
  2006 Ironman 70.3 World Championship

Referencer

Eksterne henvisninger 
 Craig Alexanders officielle hjemmeside
 
 As the Crow Flies: My Journey to Ironman World Champion , 

Personer fra Sydney
Triatleter fra Australien
Mandlige cykelryttere fra Australien
Bimini & Cat Cay

Bimini & Cat Cay i daglig tale blot Bimini er et distrikt og en ø i Bahamas.

Referencer 

Øer i Bahamas
Plot (flertydig)

Plot har flere betydninger:

 Plot – hovedlinjen i en narrativ tekst
 Plot – et instrument til markering af lokaliteter på et kort
 Plot – en navigatør, der foretager ovenstående
 PLOT – tidligere arkitektvirksomhed (2003-05) etableret af Bjarke Ingels (Bjarke Ingels Group) og Julien de Smedt (JDS Architects)
 Plotter – en vektorgrafisk printer
Sui-dynastiet

Sui-dynastiet (隋朝) genoprettede kejserdømmet Kina efter en meget lang periode med indre stridigheder. Dynastiet regerede riget fra 581 til 618 og blev grundlagt af Kejser Wen, født Yang Jian i år 541. Kejser Wen regerede fra år 581 til år 604.

Dynastiets hovedstad lå i Chang'an (nutidens Xi'an), men blev flyttet i år 605 til Luoyang i Henan-provinsen under Kejser Yangdi, der regerede fra år 604 til 617. Under dette kortlivede dynasti, hvor det nordlige og det sydlige Kina blev forenet, gennemførtes store kanalprojekter (fra 604 til 610 blev Kejserkanalen bygget), og økonomien gjorde store fremskridt. Kejserne Wen og Yang foretog en række reformer: En udjævning af ejendomsretten til landbrugsjorden bidrog til at mindske afstanden mellem fattig og rig og til en øgning af landbrugsproduktionen. Forsvaret blev styrket, og den kinesiske mur blev forlænget. Regeringsmagten blev centraliseret, og møntsystemet blev standardiseret. Det nominelt og officielt konfucianske kejserstyre fremmede spredningen af buddhismen i landet. 
Sui-dynastiet er ofte blevet sammenlignet med det tidligere Qin-dynastiet. Det var også et kortlivet dynasti, og det gennemførte sine reformer med stor hensynsløshed. Sui-dynastiets hurtige sammenbrud er blevet tilskrevet dets diktatoriske og hensynsløse krav overfor folket, som blev pålagt tunge skattebyrder og mobiliseret til tungt pligtarbejde, både med bygning af kanal og forsvarsmur.

Under Kejser Yangdi kom det til tre dårligt ledede felttog mod det nordkoreansk-manchuiske Goguryeo (612-614) og i 615 til et tab for de østlige göktyrker. Dette rystede og svækkede dynastiet yderligere. Samtidig var riget ramt af oversvømmelser og deraf udløst hungersnød, hvilket i 610 udløste et bondeoprør. Under disse omstændigheder valgte kejser Yangdi at tage på en lystrejse i syd, og forlod dermed dynastiets nordlige kerneområde. I 617 greb en general ved navn Li Yuan (med støtte fra tyrkerkhanen Shibi) chancen og erobrede Chang'an og grundlagde Tang-dynastiet. Med begrundelsen «Himmelen har forkastet Sui, lad os bjerge os selv» blev kejser Yangdi kvalt af sine egne rådgivere i Jiangdu.

Litteratur 
 Woodbridge Bingham: The Founding of the T'ang Dynasty: The Fall of the Sui and Rise of the T'ang, Baltimore: Waverly Press, 1941.
 Denis C. Twitchett og John K. Fairbank: The Cambridge History of China, Vol. 3, Sui and T'ang China, 589-906 AD, Cambridge 1979.
 Arthur F. Wright: The Sui Dynasty: The Unification of China. A.D. 581-617. Alfred A. Knopf, New York, 1978.  ; 0-394-32332-7.

Kinas kejserdynastier
Forhenværende lande i kinesisk historie
Spar Nord Nytårs Cup

Spar Nord Nytårs Cup var Danmarks første og hidtil eneste indendørs fodboldturnering, der blev afviklet på kunstgræs, og havde deltagelse af klubber fra den danske fodbold elite i Superligaen og 1. division, samt Old Boys-landsholdet. Der var ligeledes deltagelse af andre skandinaviske klubber, blandt andet Stabæk Fotball fra Tippeligaen og Örgryte IS fra Allsvenskan.

Turneringen blev afviklet 5 år i træk i Gigantium i Aalborg første gang var i år 2001. Intet hold nåede at vinde turneringen to gange.

Initiativtager til turneringen var Spar Nord Banks sponsorchef Peter Lauritsen, der fik inviteret 4 hold til den første udgave.

Vindere 
 2001: Lyngby BK
 2002: AB
 2003: AGF
 2004: AaB
 2005: SønderjyskE

Referencer 

Fodboldturneringer
Etableret i 2001
Perovskia

Perovskia er en slægt med 2 arter, der er udbredt i Centralasien, det vestlige Kina, Afghanistan, Pakistan og Iran. Det er flerårige urter eller halvbuske med en opret eller opstigende vækstform. De enkelte blomster er 5-tallige og uregelmæssige med lysviolette kronblade. Frugterne er kapsler med mange frø.

 Sølv-Perovskia (Perovskia atriplicifolia)

 Perovskia abrotanoides

Note 

Læbeblomst-familien
Sølvperovskia

Sølvperovskia (Perovskia atriplicifolia), også skrevet Sølv-Perovskia, er en staude eller halvbusk med en busket vækst, gråligt løv og lysviolette blomster. Arten er meget tørketålende og bruges mere og mere i haverne. Alle overjordiske dele af planten lugter kraftigt af æteriske olier.

Beskrivelse 
Sølvperovskia er en flerårig urt eller halvbusk med en opret eller opstigende vækstform. Stænglerne er runde i tværsnit og tæt dækkede af fine, grå hår. De forgrener sig kraftigt i den øverste halvdel. Bladene er modsat stillede, ægformede og fjersnitdelte eller dobbelt fjersnitdelte med tandet rand. Oversiden er grågrøn, mens undersiden er grå eller næsten hvid. 

Blomstringen sker i juli-oktober, hvor man finder blomsterne samlet i åbne, endestillede stande. De enkelte blomster er 5-tallige og uregelmæssige med lysviolette kronblade. Frugterne er kapsler med mange frø.

Rodnettet er kraftigt, både dybtgående og udbredt. 

Højde x bredde og årlig tilvækst: 1,00 x 1,00 m (100 x 100 cm/år).

Hjemsted 
Arten er naturligt udbredt fra Iran over Pakistan og Afghanistan til Tibet og Sinkiang i Kina. Den er knyttet til lysåbne voksesteder med tør og veldrænet, gerne kalkholdig jord. I Chiltan-Hazarganji National Parkens bjergrige, tørre landskab i Baluchistan, Pakistan, findes arten nær vandskellet sammen med bl.a. agermorgenfrue, hyrdetaske, Daphne oleoides (en art af dafne), esparsette-arter, europæisk heliotrop, filtbladet kongelys, flyvehavre, gedeøje-arter, gulhvid evighedsblomst, lancetvejbred, ledris-arter, liden tvetand, Melica persica (en art af flitteraks), Nepeta bracteata (en art af Katteurt), Perovskia abrotanoides (en anden Perovskia), smalbladet timian, Stipa arabica (en art af fjergræs), strandmalurt og taghejre

Indholdsstoffer 
Alle overjordiske dele af planten lugter kraftigt af æteriske olier. Man kan finde 48 forskellige olier, og blandt dem er følgende de mest betydningsfulde: 
 1,8-cineol (21%), 
 kamferolie (15%), 
 limonen (9%), 
 β-caryofyllen (8%), 
 α-pinen (8%), 
 α-humulen (6%), 
 δ-3-caren (6%)

Galleri

Noter 

Tørketålende planter
Kalkbundsplanter
Haveplanter
Violette blomster
Joseph Mohr

Joseph Franz Mohr (født 11. december 1792 i Salzburg, død 4. december 1848 i Wagrain) var en østrigsk præst og forfatter til Stille Nacht, heilige Nacht.

Han blev født som uægte barn af ugift syerske Anna Schoiberin og soldaten Franz Mohr, der flygtede fra både hæren og Josephs mor før barnet blev født.

Joseph var begavet og fandt en sponsor til at hjælpe sig til en højere uddannelse. Som uægte barn behøvede han pavens tilladelse til at læse teologi, og i 1815 blev han ordineret som præst. Pastor Mohr blev sendt til en valfartskirke i den fjerne alpelandsby Mariapfarr, hvor han i 1816 skrev et lille stykke poesi, der senere skulle blive kendt over den ganske verden. Mohr blev i 1817 forflyttet for en toårs periode til Oberndorf tæt på Salzburg, hvor han mødte den lokale skolelærer Franz Gruber. Denne komponerede en melodi til Mohrs digt, og resten er historie. Mohr, som var en generøs herre, donerede det meste af sin fortjeneste på sangen til velgørende formål.

Joseph Mohr blev forflyttet flere gange indtil han omsider endte i et kald som landsbypræst i den østrigske by Wagrain, hvor han var en af grundlæggerne til den første skole. Han oprettede en fond til at støtte fattige børns skolegang, og han var med til at systematisere ældreomsorgen i Wagrain.

Fader Mohr døde 1848. Den lokale skole er opkaldt efter ham, og hans grav bliver der værnet om på den nærliggende kirkegård.

Kilder 

 Berthold Egelseder OSB: Mohr, Joseph. In: Neue Deutsche Biographie (NDB). Band 17. Duncker & Humblot, Berlin 1994, s. 709 f.
 Rudolf Bayr, Stille Nacht Heilige Nacht, 1963, Residenz Verlag Salzburg. ISBN B0000BG7NB
 K. Müller: Mohr Josef. In: Österreichisches Biographisches Lexikon 1815–1950 (ÖBL). Band 6, Verlag der Österreichischen Akademie der Wissenschaften, Wien 1975, , S. 344 f. (Links til s. 344, s. 345)
 Harry Beyer: Joseph Mohr. In: Biographisch-Bibliographisches Kirchenlexikon (BBKL). Band 6, Herzberg 1993, , Sp. 31–32.

Præster fra Østrig
Digtere fra Østrig
Salmedigtere
Franz Xaver Gruber

Franz Xaver Gruber (født 25. november 1787 i Unterweitzberg, Hochburg-Ach, død 7. juni 1863 i Hallein) var en østrigsk skolelærer og organist, der skrev Stille Nacht, heilige Nacht.

Han var ansat ved kirken i landsbyen Arnsdorf. Samtidig var han organist og korleder i St. Nicholas Kirke i nabobyen Oberndorf nær Salzburg. Han flyttede senere til den nærliggende by Hallein.

Sammen med Joseph Mohr skrev han Stille Nacht, heilige Nacht. Mohr havde lavet teksten, som Gruber så satte melodi til. Under uropførelsen i Oberndorf gentog St. Nicholas Kirkes kor de to sidste linjer i hvert vers.

I sine sidste år skrev Gruber mange arrangementer for kor og orgel og for orgel med orkester. Han skrev dusinvis af andre kirkelige sange, hvoraf mange stadig høres i de østrigske kirker.

Litteratur 

 Ernst Waeltner: Gruber, Franz. In: Neue Deutsche Biographie (NDB). Band 7. Duncker & Humblot, Berlin 1966, s. 180.
 Gruber Franz Xaver. In: Österreichisches Biographisches Lexikon 1815–1950 (ÖBL). Band 2, Verlag der Österreichischen Akademie der Wissenschaften, Wien 1959, S. 80 f. (Links til s. 80, s. 81)
 Friedrich Wilhelm Bautz: Franz Xaver Gruber. In: Biographisch-Bibliographisches Kirchenlexikon (BBKL). Band 2, Hamm 1990, , Sp. 363.

Eksterne henvisninger 

 Sange på Wikisource 
 Stille Nacht Museum  i Arnsdorf
 Født mellem Salzburg og Braunau am Inn 

Komponister fra Østrig
Kirkemusikkomponister
Skolefolk fra Østrig
Østrigere i 1800-tallet
Personer fra Hallein
Atlantic (sang)

"Atlantic" er en sang fremført og komponeret af det engelske alternative rockband Keane, som er indeholdt på bandets andet studiealbum Under the Iron Sea som åbningsnummer. Albummets cover er den illustration, der repræsenterer sangen i CD+DVD-udgavens bog.

Sangen fik sin offentlige premiere ved en hemmelig koncert i London 5. april 2006.

Den blev officielt udgivet 24. april 2006 som den første single fra albummet, først udelukkende som download i form af en musikvideo og senere som en 7" vinylplade trykt i kun 1000 eksemplarer. Denne er til dato den eneste Keane-single med kun ét nummer på sporlisten. Videoen blev kun præsenteret i Europa.

Sporliste

iTunes-video
"Atlantic"
Video-versionen er længere end udgaven på albummet, idet den indeholder slutningen af en sang fra samme album, The Iron Sea, såvel som en udvidet intro. Irvine Welsh, forfatter til romanen Trainspotting, instruerede videoen, der er filmet i sort-hvid på en fjern strand i Sussex, og som ikke viser bandet.

UK 7"-vinyl
"Atlantic"
En speciel enkelt-sidet limited edition 7" på kun 1000 kopier blev udgivet og sendt til medlemmer af et forum. Singlen kom i en speciel boks designet til at indeholde de resterende singler fra Under the Iron Sea-æraen (tilsvarende den, der blev udgivet med "The Sun Ain't Gonna Shine Anymore")

Sange fra 2006
Rocksange
Glucan

Glucan er polysakkarider af D-glukosemonomerer som bindes sammen af glykosidbindinger. Mange beta-glucaner har medicinsk betydning.

Typer 
De følgende er glucaner:
(α- og β- og tallene klarificerer typen af O-glykosidbinding.)

Alpha 
 dextran, α-1,6-glucan med α-1,3-grene
 glykogen, α-1,4- og α-1,6-glucan
 pullulan, α-1,4- og α-1,6-glucan
 stivelse, α-1,4- og α-1,6-glucan

Beta 
 cellulose, β-1,4-glucan
 krysolaminarin, β-1,3-glucan
 curdlan, β-1,3-glucan
 laminarin, β-1,3- og β-1,6-glucan
 lentinan, en strengt purificeret β-1,6:β-1,3-glucan fra Lentinus edodes
 lichenin, β-1,3- og β-1,4-glucan
 havre beta-glucan, β-1,3- og β-1,4-glucan
 pleuran, β-1,3- og β-1,6-glucan isolatet fra Pleurotus ostreatus
 zymosan, β-1,3-glucan

Polysakkarider
HTML-redigeringsværktøj

HTML-redigeringsværktøj (HTML-editor), et software-program til oprettelse og redigering af websideer i  opmærkningssproget HTML.

Hjemmesider kan skrives og håndkodes i tekstredigeringsprogrammer, men ved brug af redigeringsværktøjer, udviklet til HTML, gøres arbejdet med hjemmeside konstruktion-  og udvikling lettere og hurtigere.

Flere HTML- redigeringsværktøj har integreret kodnings- og kommunikationsværktøjer, som er relateret til hjemmesidekonstruktion, blandt andet CSS, XML og  JavaScript, VBscript eller ECMAScript samt mulighed for at kommunikere med eksterne webservere via FTP, WebDAW etc. og server/ klient-baserede systemer for versionsstyring, som kan være CVS eller Subversion.
HTML-editorer